**Техническа спецификация**

**за обществена поръчка с предмет** „**Доставка на нов изцяло електрически автомобил за нуждите на Община Габрово*“***

Превозното средство, обект на обществената поръчка трябва да отговаря на следните минимални изисквания на Възложителя:

**1. Общи изисквания:**

1.1. Автомобилът да е фабрично нов, неупотребяван;

1.2. Автомобилът да отговаря на техническите стандарти в ЕС или еквиваленти;

1.3. Изпълнението на поръчката включва доставка и гаранционно обслужване. Всички разходи по отстраняването на гаранционни дефекти, както и транспортирането на автомобила от местоположението му при Възложителя до сервиз и обратно по време на предложения гаранционен срок, са за сметка на Изпълнителя;

1.4. Място на изпълнение на доставката – гр. Габрово, пл. „Възраждане“ № 3;

1.5. Участникът е длъжен да предаде на Възложителя съпътстващите доставката документи, необходими за по-нататъшното ползване на автомобила по предназначение, като сертификати, разрешителни, инструкции, всички необходими съпътстващи документи за извършване на регистрация на МПС, съгласно ЗДП и Наредба № І-45/24.03.2000 г. за регистриране, отчета и пускане в движение на МПС и други;

1.6. Всички такси и разноски по прехвърляне на собствеността на автомобила, са за сметка на Изпълнителя;

**2. Технически характеристики:**

|  |  |
| --- | --- |
| **Характеристика** | **Показатели** |
| Категория превозно средство | М 1 |
| Двигател | Изцяло електрически |
| Тип батерия | литиева батерия |
| Капацитет на батерията | минимум 15 kWh |
| Пробег на еднократно зареждане с ток | минимум 100 км |
| Максимална скорост | минимум 80 км/ч |
| Брой места | 4+1 |
| Брой врати | мин. 4 |
| Климатик/климатроник | да |
| Парктроник | мин. заден |
| Странични предни електроуправляеми стъкла | да |
| Централно заключване | да |
| Ляв волан | да |
| Кабел/и за зареждане от контактната мрежа и от зарядна станция | да |
| Зарядна станция за предложения електромобил | да |

**3. Гаранционен срок:**

3.1. Гаранционният срок на батерията трябва да е минимум 5 години, считан от датата на доставката.

3.2. Гаранционният срок на превозното средство трябва да е минимум 5 години, без оглед на пробега, считан от датата на доставката.

**4. Срок за изпълнение на доставката:**

До 3 три месеца, считано от датата на уведомяване на Изпълнителя за сключен договор за финансиранемежду Възложителя и НДЕФ по Схемата за насърчаване ползването на електромобили.